Çalma
Qoy bir azacıq rahət ola canım, a Şeypur! 
Çalma mən ölüm, partladı vücudamnım, a Şeypur!

Möhkəm çalıyorsan bu zəman yox buna hacət, 
Dutmuş səsin afaqi buraxmaz bəni rahət, 
Bən bulmada az-az gecələr guşeyə xəlvət, 
Sən də buradan başlamısan tazə qiyamət, 
Faş etmə əgər varsa da nöqsanım, a Şeypur! 
Çalma mən ölüm, partladı vücudanım, a Şeypur!

A kişi, sənə nə bən gəzirəm bulvarı zadı, 
Hər istədigimdən alıram kamı, muradı, 
Gənclər arasında bu iş olmuş belə adi, 
Zatən qoçuyam, anlamaram şəri, fəsadı, 
Puldan doludur çün ki, cibişdanım, a Şeypur! 
Çalma mən ölüm, partladı vücudanım, a Şeypur!

Qəyyum yaratmışmı səni bizlərə, tarı, 
Hər işdə çalırsan o saət şeypuru, tarı, 
Bir “du-du" salırsan, baxiyor el bizə sarı, 
Xəlvətə desən, kişi, olar dərd genə yarı, 
Onda qaralır, çalxalanır qanım, a Şeypur! 
Çalma mən ölüm, partladı vücudanım, a Şeypur!

Şeirlər